LIETUVOS RESPUBLIKOS SPECIALIŲJŲ TYRIMŲ TARNYBOS ANTIKORUPCINIO VERTINIMO IŠVADOS (NR. 4-01-8656) DĖL TEISĖS AKTŲ, REGLAMENTUOJANČIŲ KANDIDATŲ ATRANKĄ IR SKYRIMO Į SAVIVALDYBĖS ĮMONIŲ VALDYBŲ NARIUS

ĮGYVENDINIMO PAŽYMA

STT pastabos ir pasiūlymai	Informacija apie pastabų ir pasiūlymų įgyvendinimą	Specialiųjų tyrimų tarnybos vertinimas
Kitos antikorupcinės pastabos ir pasiūlymai	Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo (toliau – Aprašas), patvirtinto Lietuvos Respublikos Vyriausybės 2015 m. birželio 17 d. nutarimu Nr. 631, nuostatos atranką inicijuojančiam subjektui suteikia diskreciją spręsti dėl specialiųjų reikalavimų kandidatams nustatymo, o tai sudaro sąlygas nepagrįstų, neobjektyvių ir nesąžiningų sprendimų priėmimui.	Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 231 straipsnio 6 dalyje nustatyta, kad specialiuosius reikalavimus valstybės ir (ar) savivaldybės valdomos bendrovės ir valstybės ir (ar) savivaldybės valdomos bendrovės dukterinės bendrovės kolegialaus organo nariui savo sprendimu nustato atranką inicijuojantis subjektas (t.y. valstybei ar savivaldybei atstovaujanti institucija arba valstybės ar savivaldybės valdoma bendrovė, į kurios dukterinės bendrovės kolegialų organą atliekama atranka). Formuojant valdybas siekiama užtikrinti, kad valdybos nariai turėtų reikiamą kompetencijų derinį, kas sąlygotų efektyvią įmonės valdyseną. Siekiama, kad valdybos nariai turėtų įgūdžių bei kompetencijos įvairiose srityse, atsižvelgiant į atitinkamos SVĮ veiklos pobūdį, o valdybos sudėtyje būtų specialistų, turinčių specialios patirties, pavyzdžiui, apskaitos, rizikos valdymo, tvarumo, strateginio valdymo, aplinkos apsaugos bei kitų konkrečių sektorių srityse. Renkant visą valdybą arba pavienius jos narius, atranką inicijuojantis subjektas įvertina, kurios konkrečios srities specialistų – valdybos narių, reikėtų ar jų trūksta bei atitinkamai formuluoja kandidatams į valdybos narius specialiuosius reikalavimus. Vadovaujantis Aprašu, visais atvejais atranką inicijuojantis subjektas turi kreiptis į VšĮ Valdymo koordinavimo centrą (toliau – VKC) bei įmonę dėl pasiūlymų dėl specialiųjų reikalavimų kandidatuojantiems asmenims nustatymo ir kompetencijos sričių, kurių specialistai geriausiai galėtų prisidėti prie įmonės strateginių tikslų įgyvendinimo. Pažymėtina, kad VKC peržiūrėjo 2023-2024 m. STT nagrinėtus Vilniaus miesto mero potvarkius, kuriais buvo tvirtinami specialieji reikalavimai kandidatams į Vilniaus SVĮ valdybų narius. Remiantis pateikta informacija, iš esmės buvo atsižvelgta į visus VKC pasiūlymus dėl specialiųjų reikalavimų nustatymo – vienu atveju buvo praplėsti specialieji reikalavimai, kitais trimis atvejais patirties reikalavimas buvo sumažintas iki 3 metų (VKC siūlymas – 5 metai). Atsižvelgiant į tai, manytume, kad specialiųjų reikalavimų nustatymo procedūros nesudaro sąlygų neskaidrių sprendimų priėmimui.
Aprašo nuostatos sudaro sąlygas rizikos veiksnių dėl neobjektyvių atrankos komisijos sprendimų bei nesąžiningos komisijos narių veiklos pasireiškimui	Aprašo 12.3 papunktyje nustatyta, kad atrankai į įmonės kolegialaus organo nepriklausomus narius atrankos komisija sudaroma atranką inicijuojančio subjekto sprendimu iš trijų narių – dviejų savivaldybei atstovaujančios institucijos (savivaldybės vykdomosios institucijos) deleguotų atstovų ir vieno savivaldybės tarybos sprendimu deleguoto nario, kai atliekama atranka į savivaldybės valdomos įmonės kolegialaus organo narius. 2024 m. spalio 12 d. Ekonomikos ir inovacijų ministerijoje buvo suorganizuotas pasitarimas su STT ir VKC dėl STT pateiktos Antikorupcinio vertinimo išvados dėl teisės aktų, reglamentuojančių kandidatų atranką ir skyrimo į savivaldybės įmonių valdybų narius. Pasitarimo metu, be kita ko, svarstyta praplėsti didžiausių savivaldybių valdomų įmonių atrankos komisijų sudėtį įtraukiant kitų institucijų atstovus. Atsižvelgiant į tai, ateityje, sistemiškai išanalizavus aukščiau pateiktos nuostatos poveikį atrankos procesui, esant poreikiui galėtų būti svarstoma patikslinti atitinkamas Aprašo nuostatas, reguliuojančias atrankos komisijos sudėtį, išplečiant šios komisijos narių skaičių kandidatams į 13 didžiausių savivaldybių valdomų įmonių valdybos narius atrinkti.

______________